— “Зорны паход” — гэта не проста традыцыя педагагічнага ўніверсітэта, гэта магутная школа патрыятычнага выхавання, школа фарміравання дадатковых уменняў і навыкаў будучага педагога. Што такое праца педагога? Гэта ў першую чаргу стасункі са сваімі выхаванцамі, іх бацькамі, насельніцтвам той мясцовасці, дзе размешчана ўстанова адукацыі. Паход падорыць вам цудоўныя хвіліны, моманты гэтых незабыўных чалавечых узаемаадносін. Размаўляйце з людзьмі, умейце слухаць іх, умейце набірацца вопыту, які яны намагаюцца вам перадаць. Упэўнены, што паход акажа станоўчае ўздзеянне на ваша прафесійнае, грамадзянскае і асабістае станаўленне. Няхай траскучы мароз не перашкодзіць цёплым і цікавым сустрэчам, — звярнуўся да ўдзельнікаў 53-га “Зорнага паходу” Ігар Васільевіч.